གནས་ཁང་འདིའི་ནང་གཞན་ད་རུང་མཁའ་འགྲོ་མའི་ཚོགས་བསྐོར་སའི་གཡང་གཞིའི་གཤོང་དུ་ཡི་མི་དོན་ལྔ་སྣོད་དྲུག་འབུར་དུ་དོད་ནས་རང་བྱོན་དུ་ཤར་བ་དང་།དེའི་གྱེན་ཟུར་གྱི་རྒྱབ་ཕྱོགས་སུ་དཔལ་འཁོར་ལོ་བདེ་མཆོག་འབུར་དུ་དོད་པ།ཀླད་ཀྱི་བྲག་ངོས་ན་རྟ་མཆོག་གི་རྣ།གཡོན་ཕྱོགས་ནས་ཡར་སོང་ན་རྗེ་ཡབ་སྲས་གསུམ་གྱི་དབུ་ཞྭ།དེའི་གཡས་ཟུར་ན་ཐུགས་རྗེ་ཆེན་པོ་བཅུ་གཅིག་ཞལ་ཐུགས་ཀ་ནས་གྲིབ་ཆུ་འབབ་པ་ཞིག་ཡོད།གཞུང་ན་བདུད་ཀྱི་མཆོད་རྟེན།དེའི་མར་ཟུར་ན་ལྷ་མོ་ཨུ་མས་ཚོགས་སྐོར་ས།དེ་ནས་ཚུར་འཁོར་ནས་མར་བབས་ན་མཁའ་འགྲོའི་བྲོ་ར།བདེ་བ་ཅན་གྱི་ཕོ་བྲང་།གཤིན་རྗེ་རྒྱལ་པོའི་ཁྲི།ཤེལ་གྱི་ཀ་བ་བརྒྱད་ཅུ།མཚེའུ་དང་སངས་རྒྱས་སྨན་བླའི་སྨན་རྐོ།བདུད་ཀྱི་མགོ་བོ་སོགས་ངོ་མཚར་བའི་རང་བྱོན་བཅས་ལྷ་སྒྲུང་ལ་སྦྱར་བའི་བཤད་པ་བརྗོད་ཀྱིས་མི་ལངས་པ་ཡོད།